کوئٹہ : ترجمان حکومت بلوچستان گودی فرح عظیم شاہ پارینے کہ صوبائی حکومت وزیر اعلیٰ بلوچستان میر عبدالقدوس بزنجو نا کماشی ٹی صوبہ نا شونداری و شونہالی کن گام گیج کننگ اٹی ءِ۔ تعلیم جانجوڑی و گوازی تا جوانی کن داوڑ نا گام گیج کننگ اٹی ءِ۔ ہرانا مالو نا ہچ ءُ مٹ اس اف۔ ترجمان صوبائی حکومت پارینے کہ بلوچستان ہیلتھ کارڈ پروگرام آ عملدرآمد ءِ پک کننگ انگ ءِ۔ داسہ ہیلتھ کارڈ اسہ سال اسے نا جاگہ غا مسہ سال اکن برجا کننگک۔ ہیلتھ کارڈ پروگرام ءِ عملی جامہ کننگ کن ہندا مالی سال صحت کارڈ نا بابت اٹ 5 ارب روپئی نا بھلو پیسہ جتا کننگانے۔ ترجمان حکومت بلوچستان گودی فرح عظیم شاہ پارینے کہ بلوچستان اٹ گوازی تا پڑ ءِ آباد کننگ انگ ءِ۔
(خ ن)
